Sigurd Agersnap
Sigurd Gustavson Agersnap (født 2. marts 1993 i København) er en dansk politiker. Han har siddet i Lyngby-Taarbæk kommunalbestyrelse siden 2018 og som 1. viceborgmester siden 2022. Han er medlem af Socialistisk Folkeparti.

Baggrund 
Sigurd Agersnap er søn af kulturgeograf Hanne Agersnap og biolog Kim Gustavson.

Sigurd Agersnap blev uddannet cand.scient.pol. i statskundskab fra Københavns Universitet i 2020. Han har siden 2020 arbejdet som konsulent hos Danmarks Radio og siddet i bestyrelsen hos BIOFOS siden 2018.

Politiske karriere 
Sigurd Agersnap har siden 2018 været medlem af SF's landsledelse. Ved kommunalvalget 2017 blev han valgt til kommunalbestyrelsen i Lyngby-Taarbæk. Med 1.114 personlige stemmer, fik han tredjeflest stemmer. Ved Kommunalvalget 2021 fik han andenflest stemmer, og blev valgt ind med 2.077 stemmer.
Ved Folketingsvalget 2022 blev han valgt ind i Folketinget med 2.857 personlige stemmer for Københavns Omegns Storkreds.

Referencer 

Nuværende folketingsmedlemmer fra SF
Kommunalbestyrelsesmedlemmer fra SF
Viceborgmestre fra Socialistisk Folkeparti